Fail

Fail (inglise keeles file) on nimeline ja terviklik andmekogum, mis on salvestatav, loetav, kopeeritav ja kustutatav arvuti välismälust. Faile võib avada, muuta ja kopeerida lõpmatult palju kordi.Fail - kn.eki.ee e-keelenõu. Kasutatud 19.03.2018 Failidesse andmete salvestamine on võrreldav sõnade kirjutamisega paberile. Failidega töötamine toimub üldjuhul operatsioonsüsteemide abil.

On olemas palju failitüüpe, iga tüüpi kasutatakse eri eesmärkidel. Fail võib olla loodud selleks, et salvestada pilte, kirjalikke sõnumeid, videoid, arvutiprogramme ja muid andmeid. Mõnda tüüpi failid saavad sisaldada korraga kahte või enamat andmete tüüpi, näiteks arhiivifailid, mis võivad sisaldada pildi-, video- ja tekstifaile.Failihaldus - study.risk.ee. Kasutatud 19.03.2018

Kuna kaasaegsete personaalarvutite välismälus (kõvaketastel) on harilikult väga palju faile (sadu tuhandeid või isegi rohkem), siis on need pandud gruppidesse – kaustadesse, mida kasutaja saab omaduste järgi sorteerida. Igale failile on antud nimi, mille abil fail leitakse.

Ajalugu

Sõna "fail" pärineb ladinakeelsest sõnast filum Fail - etymonline.com Online Etymology Dictionary. Kasutatud 19.03.2018.

Sõna "file" rakendati arvuti mälus esimest korda 1950. aastal Radio Corporation of America reklaamis Popular Science Magazine'is, kus öeldi, et arvutuste tulemusi saab säilitada "failis", kuhu salvestatakse numbreid  ja neid võib täiendada.

1952. aastal oli sõna "fail" seotud perfokaartidega. Esialgu tähistati terminiga "fail" salvestusseaded, mitte selle sisu.

Faili omadused
Faili nimetus
Enamikus failisüsteemides kasutatakse faili nimetust märkimiseks, millise faili juurde tehakse päring. Enamik operatsioonsüsteeme vajab failinime unikaalsust failidel, mis asuvas ühes kataloogis/kaustas, mõned operatsioonsüsteemid lubavad ühe nimetuse mitme faili jaoks.
 Windowsi operatsioonsüsteem lubab nimetada faile suur- ja väiketähtedega, numbritega, mõnede kirjavahemärkide ja tühikuga.
 Linuxi operatsioonsüsteemis on lubatud kõik sümbolid välja arvatud "/".
 MS-DOSi failide nimetuses on lubatud ainult ladina suurtähed ja numbrid.

Failinime laiend
Failinime laiend eksisteerib FAT16, FAT32 ja NTFS-failisüsteemides, mida kasutavad MS-DOS, DR-DOS, PC DOS, MS Windows. Laiendeid kasutatakse failitüübi määramiseks, need annavad süsteemile teada millise rakendusega seda faili avada.
Vaikimisi on Windowsi operatsioonisüsteemil laiend peidetud.

Põhiatribuudid
 Atribuut  Tõlge  Tähendus  Failisüsteemid  Operatsioonsüsteemid Read only  Ainult lugemiseks  Faili sisse ei tohi kirjutada  FAT32, FAT12, FAT16, NTFS, HPFS, VFAT  DOS, OS/2, Windows System Süsteemne Kriitiline fail operatsioonsüsteemi töötamiseks FAT32, FAT12, FAT16, NTFS, HPFS, VFAT  DOS, OS/2, Windows Hidden Peidetud Faili ei saa näha, kuni see on peidetud FAT32, FAT12, FAT16, NTFS, HPFS, VFAT DOS, OS/2, Windows Archive Arhiivne Fail on muudetud pärast varukoopia tegemist; faili muutmisel seab OS automaatselt atribuudi FAT32, FAT12, FAT16, NTFS, HPFS, VFAT DOS, OS/2, Windows

Kellaaeg
Faile võib sorteerida loomise, muutmise ja viimase avamise järgi.

Faili omanik ja grupp
Mõnes failis saab märkida faili omaniku ja omanikugrupi.

Juurdepääsuõigused
Mõned failisüsteemid pakuvad kasutajatele võimalust piirata juurdepääsu faili sisule.

Toimingud failidega
 Faili avamine
 Faili sulgemine
 Faili kirjutamine – faili sisse pannakse andmed
 Faili lugemine – faili andmed pannakse mällu

Vaata ka
Failisüsteem
Failihaldus
Faililaiend
Failitüüp

Viited